《赠神童林公滋公泽女神童幼玉》
宋代·喻良能

一英二孺同一家，衮衮诵书几五车。
语音娅姹春帘燕，稚齿清五兰砌芽。
联茵并载惊都市，万里青云从此始。
两驹应佩金削刀，双鬟会作女博士。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。